### | | | | --- | --- | | | | | --- | | **Byråd** 25. august 2020 Sagsnr. 710-2020-66796 Dok.nr. 710-2020-219247 Sagsbehandler DPMBDM | | 143.                Omorganisering af Fælles Service Center til en forening - Åbent

###

|  |  |
| --- | --- |
| Tidl. politisk behandling | BY, 28.01.20, pkt. 12 |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
omorganisering af Fælles Service Center (FSC) til en forening med begrænset
ansvar med virkning fra 1. september 2020. [adresse] er medlem af FSC.

Fælles Service Center blev etableret i 2018 som en fælles
driftsenhed til at understøtte borgere og sundhedsfagligt personale i
anvendelsen af telesundhedsløsninger. Med den netop vedtagne samarbejdsaftale
på stomiområdet, som blev godkendt af Byrådet 28. januar 2020, blev FSC desuden
gjort ansvarlig for udbud og serviceplatform til bestilling og levering af
stomiprodukter. FSC har potentiale til at kunne håndtere lignende opgaver ift.
andre produkter til hjemmebehandling over de kommende år.

Centeret er fysisk placeret i Horsens og arbejder blandt
andet med at styre og indgå aftaler med leverandører af de fælles løsninger.
Derudover varetager FSC koordineringen mellem de deltagende kommuner,
praktiserende læger og hospitaler ift. at sikre de konkrete behov for
løsninger.

Den nuværende samarbejdsform indeholder ikke det fornødne
mandat til, at FSC kan varetage de påtænkte opgaver for kommunerne. Derudover
ligger hovedansvar og risiko i dag hos Region Midtjylland. Det foreslås derfor,
at FSC omdannes fra et kontraktuelt samarbejde til en forening med begrænset ansvar.
Omdannelsen skal sikre et klart, lovligt mandat for FSC til at levere ydelser
til foreningens medlemmer. Det betyder også, at ingen af medlemmerne hæfter
individuelt, da det er foreningen, der hæfter over for tredjemand.

Ved etablering af FSC som forening kan den desuden optage
medlemmer uden for den midtjyske region. Der vil være to typer af
medlemsskaber. Dels et såkaldt *’Sundhedsaftaleunderstøttende medlemskab*’,
som tegnes af Region Midtjylland og kommunerne i regionen og dels et ’*Servicebenyttende
medlemskab*’, som kan tegnes af regioner og kommuner uden for Region
[adresse].

[adresse] kan udtræde af FSC med 24 måneders varsel
med virkning fra 1. januar i det givne kalenderår, hvis FSC leverer service til
max. 5.000 borgere. Leverer FSC til mere end 5.000 borgere kan der udtrædes med
30 måneders varsel. Hvis der ved udtrædelsestidspunktet er en negativ
egenkapital i foreningen, skal Favrskov Kommune indbetale kommunens andel af
FSC’s omsætning i det seneste regnskabsår. Det konkrete beløb er vanskeligt at
anslå på nuværende tidspunkt, da det afhænger af foreningens størrelse og
konkrete aktiviteter på tidspunktet for udtrædelse. Med det nuværende
aktivitetsniveau ville Favrskov Kommune skulle betale ca. 60.000 kr. for at
træde ud af samarbejdet.

**VURDERING**

Social og Sundhed vurderer, at en selvstændig
foreningskonstruktion vil skabe et mere sikkert fundament for det fælles
servicecenter og dermed fremtidssikre de løsninger, der laves på tværs af
sundhedsvæsenet og som implementeres i regi af samarbejdet.

Det er Social og Sundheds vurdering, at en omdannelse af FSC
og indmeldelse i foreningen er nødvendig for det forestående udbud på
stomiområdet. Lignende fordele vil gøre sig gældende i forhold til øvrige
produkter, som foreningen fremover måtte håndtere.

**ØKONOMI**

[adresse] betaler i dag et årligt kontingent til
Fælles Servicecenter på 1,05 kr. pr. borger. Det svarer til ca. 51.000 kr. pr
år. Fra og med 2022 forventes en mindre kontingentstigning.

Omorganiseringen til en selvstændig foreningskonstruktion
medfører samlet set øgede driftsudgifter for FSC, og dermed medlemmerne, på
årligt knap 650.000 kr. Det skyldes, at de ydelser som Region Midtjylland
hidtil har stillet gratis til rådighed (fx udgifter til husleje), nu skal
afregnes på markedsvilkår. I 2021 håndteres det ved et ekstraordinært bidrag
fra [adresse] på 350.000 kr., mens de resterende 300.000 forventes
dækket ved yderligere indtægter fra rådgivning samt besparelser. Fra 2022 vil
der ske en konsolidering og afklaring af den fremtidige økonomi og afregning
for FSC.

Kommunerne og regionen betaler dels et basisbidrag til
faste driftsomkostninger og dels variable udgifter til ydelser leveret af FSC’s
tredjepartsleverandører. Variable udgifter er fx minutpris for support,
rådgivningsydelser og lignende. Ydelser, pris og betalingskonditioner aftales i
en konkret supportaftale.

Da den nye foreningsdannelse giver mulighed for at udvide
med regioner og kommuner uden for Region Midtjylland, vil et optag af flere
medlemmer potentielt kunne reducere omkostningerne for de enkelte
medlemsorganisationer, herunder også [adresse].

**INDSTILLING**

Direktøren for Social og Sundhed indstiller til Byrådet:

1.    At omorganiseringen af Fælles Service Center til en
forening med begrænset ansvar godkendes.

**BESLUTNING**

***Social- og Sundhedsudvalget, 11. august 2020:***

Fraværende:Ingen

Indstilles godkendt.

***Økonomiudvalget, 19. august 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Forretningsorden | 710-2020-173109 |
| Vedtægter | 710-2020-173108 |